Foto: AP Photo / Ng Han Guan Xitoyning Lyaonin provinsiyasidagi Shenyan shahrida ko‘p qavatli turarjoy binosida yong‘in sodir bo‘ldi, deb xabar berdi Xitoy markaziy televideniyesi. Voqea joyidan tarqalgan videolarda binoning pastki qavatidan chiqayotgan alanga yuqori qavatlarga tarqalayotgani aks etgan. Telekanalning xabar berishicha, binoning tashqi devorlaridagi issiqlik izolyatsiya materiallari ko‘chib tushmoqda. Yong‘in sabablari hozircha ma’lum qilinmagan.